CELEX: 31999R1726
Language: da
Date: 1999-07-27 00:00:00
Title: Kommissionens forordning (EF) nr. 1726/1999 af 27. juli 1999 om gennemførelse af Rådets forordning (EF) nr. 530/1999 om statistikker over løn- og lønomkostningsstrukturer for så vidt angår definition og fremsendelse af oplysninger om lønomkostninger

Avis juridique important

|

31999R1726

Kommissionens forordning (EF) nr. 1726/1999 af 27. juli 1999 om gennemførelse af Rådets forordning (EF) nr. 530/1999 om statistikker over løn- og lønomkostningsstrukturer for så vidt angår definition og fremsendelse af oplysninger om lønomkostninger  

EF-Tidende nr. L 203 af 03/08/1999 s. 0028 - 0040

KOMMISSIONENS FORORDNING (EF) Nr. 1726/1999af 27. juli 1999om gennemførelse af Rådets forordning (EF) nr. 530/1999 om statistikker over løn- og lønomkostningsstrukturer for så vidt angår definition og fremsendelse af oplysninger om lønomkostningerKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 530/1999 af 9. marts 1999 om statistikker over løn- og lønomkostningsstrukturer(1), særlig artikel 11, ogud fra følgende betragtninger:(1) I henhold til artikel 11 i forordning (EF) nr. 530/1999 er det nødvendigt med gennemførelsesforanstaltninger vedrørende definitionen og opdelingen af de oplysninger, der skal indberettes, og det tekniske format, der er egnet til fremsendelse af resultaterne;(2) de i denne forordning fastsatte foranstaltninger er i overensstemmelse med udtalelse fra Udvalget for Det Statistiske Program, der er nedsat ved Rådets afgørelse 89/382/EØF, Euratom(2) -UDSTEDT FØLGENDE FORORDNING:Artikel 1Definition og opdeling af oplysningerMedlemsstaterne indberetter oplysninger om de variabler, der er anført i bilag I til denne forordning, jf. artikel 6 i Rådets forordning (EF) nr. 530/1999.Disse variabler er defineret i bilag II til denne forordning.Artikel 2Teknisk format til fremsendelse af resultaterneDet tekniske format, der skal anvendes til fremsendelse af resultaterne, er fastsat i bilag III til denne forordning.Artikel 3IkrafttrædenDenne forordning træder i kraft på tyvendedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 27. juli 1999.På Kommissionens vegneYves-Thibault DE SILGUYMedlem af Kommissionen(1) EFT L 63 af 12.3.1999, s. 6.(2) EFT L 181 af 28.6.1989, s. 47.BILAG ILISTE OVER VARIABLERStatistikker over lønomkostningsstrukturer>TABELPOSITION>"Medlemsstaterne kan beslutte at sondre mellem arbejdstagere med og uden fysisk arbejde og registrere mere detaljerede data om følgende variabler:- A. Pesonale i alt- D.11112 Bonusser- D.111121 Bonusser, der betales på faste tidspunkter- D.1113 Betalte fridage- D.1114 Lønninger i naturalier- D.11144 Andre lønninger i naturalier- D.1211 Lovbefalede bidrag til sociale sikringsordninger- D.12111 Alderspension, sygdom, barsel, invaliditet; arbejdsløshed; arbejdsulykker og erhvervssygdomme- D.12112 Børnetilskud- D.121113 Andet- D.1212 Kollektivt aftalte, kontraktmæssige og frivillige bidrag til sociale sikringsordninger, der betales af arbejdsgiveren- D.12121 Supplerende pensionsordninger- D.12122 Supplerende sygesikringsordninger- D.12123 Supplerende arbejdsløshedsforsikringsordninger- D.12124 Andet- D.1221 Lønsikring ved sygdom- D.1224 Arbejdsgivernes imputerede sociale ydelser- D.2 Udgifter til erhvervsuddannelse, der betales af arbejdsgiveren- D.3 Andre udgifter, der betales af arbejdsgiveren- D.31 Ansættelsesomkostninger- D.32 Andet"BILAG IIDEFINITIONER AF VARIABLER(A) PERSONALE I ALTHerved forstås alle personer, der har et direkte kontraktmæssigt forhold med virksomheden eller den lokale enhed, og som modtager et vederlag, uanset hvilken type arbejde de udfører, hvor mange timer de arbejder (fuldtid eller deltid), og varigheden af deres kontrakt (bestemt eller ubestemt). Hjemmearbejdere(1) medregnes, hvis der foreligger en eksplicit aftale om, at den hjemmearbejdende medarbejder modtager betaling for det udførte arbejde, dvs. den mængde arbejde, hvormed der er bidraget til en arbejdsproces. Følgende medregnes ikke: ledende personale, hvis vederlag hovedsagelig består af en del af fortjenesten eller et engangsbeløb, medarbejdende familiemedlemmer og handelsrepræsentanter.Ref. ENS 95: 11.12-11.14(A1) Antal ansatte i alt(2)(A11) FuldtidsansatteHerved forstås personale (ekskl. ansatte under uddannelse), hvis normale arbejdstid svarer til det overenskomstmæssige eller almindelige antal timer for den pågældende virksomhed, også selv om deres kontrakt gælder i mindre end et år.(A12) DeltidsansatteHerved forstås personale (ekskl. ansatte under uddannelse), hvis normale arbejdstid er mindre end det overenskomstmæssige eller almindelige antal timer for den pågældende virksomhed, uanset om den beregnes på dags-, uge- eller månedsbasis (halvdagsarbejde, trekvart tid, firefemtedelstid osv.)(A121) Deltidsansatte omregnet til fuldtidsækvivalenterOmregningen foretages enten direkte af de indberetningspligtige virksomheder eller lokale enheder eller af de nationale statistiske kontorer på grundlag af den normale arbejdstid for fuldtidsansatte i den pågældende virksomhed/lokale enhed ved hjælp af den metode, de finder bedst egnet.Ref. ENS 95: 11.32-11.34(A11+121) Antal ansatte i alt i fuldtidsækvivalenterDenne variabel omfatter fuldtidsansatte og deltidsansatte omregnet til fuldtidsækvivalenter(A13) Ansatte under uddannelseHerved forstås alle ansatte, der endnu ikke deltager fuldt ud i produktionsprocessen, og som har en lærlingekontrakt eller arbejder i en stilling, hvor erhvervsuddannelsen er vigtigere end produktiviteten.(A131) Deltidsansatte under uddannelse omregnet til fuldtidsækvivalenterOmregningen foretages enten direkte af de indberetningspligtige virksomheder eller lokale enheder eller af de nationale statistiske kontorer (den tid, der medgår til uddannelse i virksomheden eller på en skole, medregnes således ikke) ved hjælp af den metode, de finder bedst egnet.Ref. ENS 95: 11.32-11.34(B) ANTAL ARBEJDSTIMERStatistikken dækker det samlede antal arbejdstimer udført af alle ansatte i løbet af året(3). Det samlede antal arbejdstimer registreres særskilt for fuldtidsansatte (B11), deltidsansatte (B12) og ansatte under uddannelse (B13).Ved det årlige antal arbejdstimer forstås det faktisk udførte antal arbejdstimer.NB.:Heri iberegnet det antal arbejdstimer, der udføres ud over normal arbejdstid, uanset hvilken timelønssats der anvendes (dvs. at en overarbejdstime anføres som en time).Antal arbejdstimer omfatter også:a) den tid, der bruges til forberedelse af arbejdet, forberedelse, vedligeholdelse og rengøring af værktøj og maskiner samt udarbejdelse af arbejdssedler og rapporterb) den tid, hvor der på arbejdspladsen ikke udføres noget arbejde på grund af f.eks. maskinstop, ulykker eller lejlighedsvis mangel på arbejde, men som der ydes betaling for i henhold til ansættelseskontraktenc) korte hvileperioder på arbejdspladsen, herunder kaffepauserd) det antal arbejdstimer, der faktisk udføres af ansatte under uddannelse.Det faktisk udførte antal arbejdstimer omfatter dog ikke følgende:a) betalte, men ikke udførte timer, f.eks. ferie, helligdage, sygeorlov osv.b) spisepauserc) den tid, der medgår til transport mellem hjem og arbejded) den tid, ansatte under uddannelse bruger på uddannelse.Ref. ENS 95: 11.26-11.29(C) ANTAL BETALTE TIMERStatistikken dækker det samlede antal betalte arbejdstimer for alle ansatte i løbet af året (se fodnote 3). Det samlede antal betalte timer registreres særskilt for fuldtidsansatte (C11), deltidsansatte (C12) og ansatte under uddannelse (C13).Ved det årlige antal betalte timer forstås:a) det antal normale arbejdstimer og overarbejdstimer, som der er ydet betaling for i løbet af åretb) det antal timer, for hvilke de ansatte er aflønnet efter en lavere sats, selv om forskellen er udlignet ved betalinger fra socialsikringsfondec) betalte, men ikke udførte timer i referenceperioden (ferie, sygeorlov, helligdage eller andre betalte timer, f.eks. til lægeundersøgelser).For at nå frem til en korrekt beregning af den årlige arbejdstid bør man ikke spørge direkte om det samlede antal arbejdstimer (B1) eller det samlede antal betalte timer (C1), men om følgende særskilte oplysninger:a) det normale årlige antal betalte timer for en fuldtidsansat i virksomheden eller den lokale enhedb) det gennemsnitlige antal betalte feriedage og helligdage pr. ansat i løbet af åretc) det gennemsnitlige antal betalte ekstraordinære fraværsdage pr. ansat (korte fraværsperioder i forbindelse med flytning, lønmodtagerens bryllup, hustruens barsel, dødsfald i familien osv.)d) det samlede antal overarbejdstimer i løbet af årete) det samlede antal dage med korttidsarbejdef) det samlede antal dage med syge- eller barselsorlovg) andre fraværsdage.(D) LØNOMKOSTNINGER I ALTHerved forstås de samlede udgifter, som en arbejdsgiver har til arbejdskraft, et begreb, der anvendes på fællesskabsplan, og som i det store og hele stemmer overens med den internationale definition, der er vedtaget af den internationale konference om beskæftigelsesstatistik (Genève, 1966). Lønomkostninger omfatter aflønning af ansatte i form af lønninger i kontanter eller naturalier, arbejdsgiverbidrag til sociale ordninger (D1), udgifter til erhvervsuddannelse (D2), andre udgifter (D3), skatter i tilknytning til arbejdskraften, der betragtes som lønomkostninger (D4), minus eventuelle tilskud (D5). Udgifter til personer ansat af vikarbureauer medregnes i det pågældende bureaus erhverv (NACE Rev. 1, undergruppe 74.50) og ikke i det erhverv, som den virksomhed, de rent faktisk arbejder for, tilhører.(D1) Aflønning af ansatteVed aflønning af ansatte forstås de samlede ydelser i kontanter og naturalier, som arbejdsgiverne betaler de ansatte for det arbejde, de har leveret i referenceperioden. Aflønning af ansatte opdeles i:- løn (D11): løn i kontanter, ekskl. ansatte under uddannelse (D111), lønninger i naturalier (D1114) og aflønning af ansatte under uddannelse (D112)- arbejdsgiverbidrag til sociale ordninger (D12): faktiske arbejdsgiverbidrag til sociale ordninger (ekskl. ansatte under uddannelse) (D121); imputerede arbejdsgiverbidrag til sociale ordninger (ekskl. ansatte under uddannelse) (D122); faktiske arbejdsgiverbidrag til sociale ordninger for ansatte under uddannelse (D123).Ref. ENS 95: 4.02 (kode D.1)(D11) Løn (i alt)Lønninger registreres i den periode, hvor arbejdet udføres. Dog registreres ekstraordinære bonusser og udbetalinger, 13. månedsløn mv., når de forfalder til betaling.Ref. ENS 95: 4.03-4.07 og 4.12 a) (kode D.11)(D111) Løn (ekskl. ansatte under uddannelse)(D1111) Direkte vederlag og bonusserDirekte vederlag og bonusser indbefatter værdien af alle bidrag til sociale ordninger, indkomstskat mv., som påhviler de ansatte, også selv om de tilbageholdes af arbejdsgiverne for direkte indbetaling til sociale sikringsordninger, skattemyndigheder mv. på de ansattes vegne.(D11111) Direkte vederlagHerved forstås vederlag i form af kontanter, der udbetales regelmæssigt i hver lønperiode i løbet af året. Beløbene angives brutto, dvs. før fradrag af skat og bidrag til sociale sikringsordninger, som påhviler de ansatte:a) grundlønb) direkte vederlag, der beregnes på grundlag af udført arbejdstid, resultater eller akkordarbejdec) vederlag og supplerende betalinger for overarbejde, natarbejde, arbejde på søn- og helligdage samt skifteholdsarbejded) bonusser og godtgørelser, der betales regelmæssigt i hver lønperiode, herunder:- bonusser for støj, risici, vanskeligt arbejde, skifteholdsarbejde eller kontinuerlig drift, natarbejde eller arbejde på søn- og helligdage- individuelle bonusser for særlig fortjeneste, for resultater, produktion, produktivitet, ansvar, hurtighed, præcision, anciennitet, kvalifikationer og specialviden.(D11112) Bonusser minus arbejdsgiverbidrag til opsparingsordninger for ansatteAlle betalinger til de ansatte, der ikke udbetales regelmæssigt i hver lønperiode, inkl. bonusser, der betales på faste tidspunkter, og bonusser for individuel eller kollektiv fortjeneste, herunder:(D11121) Bonusser, der betales på faste tidspunkterBeløb, der ikke betales regelmæssigt i hver lønperiode, og hvis størrelse og periodicitet fastsættes på forhånd, uafhængigt af resultater, produktion og individuel eller kollektiv fortjeneste, f.eks. 13. eller 14. månedsløn, bonusser i forbindelse med ferie osv.(D1112) Arbejdsgiverbidrag til opsparingsordninger for ansatteBeløb, der indbetales til opsparingsordninger for ansatte (firmaopsparingsordninger, aktiekøbsordninger osv.). De beløb, der indbetales til en særlig fond med henblik på køb af aktier i virksomheden eller andre finansielle aktiver til fordel for de ansatte, selv om de ikke har direkte adgang til disse aktiver, skal oplyses efter fradrag af eventuelle skattefritagelser.Gratis uddeling af aktier eller salg af aktier til nedsat pris til personalet eller til særlige fonde kan kun betragtes som udgifter, hvis de pågældende aktier er købt til markedspriser. Virksomhedens udgifter svarer til forskellen mellem købsprisen og salgs- eller overførselsprisen.(D1113) Betalte fridageVederlag, der betales i forbindelse med lovbefalede, kontraktmæssige eller frivilligt indrømmede orlovs- og helligdage og andre betalte fridage.(D1114) Lønninger i naturalierHerved forstås alle varer og tjenesteydelser, som virksomheden eller den lokale enhed stiller til rådighed for de ansatte, herunder firmaprodukter, tjenesteboliger og firmabiler.Ref. ENS 95: 4.04, 4.05, 4.06 (kode D.11)(D11141) FirmaprodukterProdukter, der stilles gratis til rådighed for personalet til privat konsum eller sælges under kostprisen, f.eks. levnedsmidler og drikkevarer (bortset fra udgifter til kantiner og spisebilletter), kul, gas, el, fyringsolie, varme, fodtøj og tøj (bortset fra arbejdstøj), pc'er osv.Det er virksomhedens nettopris, der skal oplyses, dvs. prisen på de produkter, der stilles gratis til rådighed, eller forskellen på produkternes værdi og den pris, hvortil de sælges til personalet. Ikke anvendte erstatninger og ydelser i naturalier skal også oplyses.(D11142) TjenesteboligerHerved forstås virksomhedens udgifter til boliger til fordel for de ansatte, herunder udgifter til boliger, der ejes af virksomheden (udgifter til vedligeholdelse og administration af boliger samt skatter og forsikringer i forbindelse med disse), og lavrentelån til opførelse og køb af boliger til personalet (forskellen mellem markedsrentesatsen og den af virksomheden bevilgede sats oplyses) samt godtgørelser og tilskud til fordel for de ansatte i forbindelse med bolig og bosættelse, bortset fra godtgørelse af udgifter til flytning.(D11143) FirmabilerVirksomhedens udgifter til firmabiler, der stilles til rådighed for de ansatte til privat brug. Denne variabel omfatter virksomhedens løbende nettoomkostninger (de årlige udgifter til leasing og rentebetalinger - afskrivning, forsikring, vedligeholdelse og reparationer samt parkeringsudgifter). Den omfatter ikke investeringsudgifter til køb af køretøjer, indtægter fra salg af køretøjer og heller ikke den del af omkostningerne, der kan tilskrives brug i arbejdssammenhæng.Der foretages skøn ud fra de oplysninger, der er til rådighed i virksomhederne, f.eks. optegnelser over firmabilparken, vurderingen af de gennemsnitlige omkostninger pr. køretøj og den skønsmæssige beregning af den del, der kan tilskrives den ansattes private brug af køretøjet.(D11144) AndetDenne variabel dækker især den del af de sociale udgifter, der svarer til de indirekte ydelser, som påhviler arbejdsgiveren:a) kantiner og spisebilletterb) faciliteter og tjenesteydelser i forbindelse med kulturelle aktiviteter, sport og fritidc) børnehaver og vuggestuerd) personalebutikkere) udgifter til transport mellem hjemmet og den normale arbejdspladsf) betalinger til fagforeningskasser og omkostninger i forbindelse med samarbejdsudvalg.Alle disse udgifter omfatter afskrivning, mindre reparationer og regelmæssig vedligeholdelse af de anvendte bygninger og installationer. De lønninger, virksomheden betaler direkte til kantinepersonalet, er ikke omfattet af denne variabel.(D112) Aflønning af ansatte under uddannelseSe (D11).(D12) Arbejdsgiverbidrag til sociale ordningerEt beløb svarende til de bidrag til sociale ordninger, der påhviler arbejdsgiverne til sikring af de ansattes ret til sociale ydelser. Arbejdsgiverbidrag til sociale ordninger kan være faktiske eller imputerede.Ref. ENS 95: 4.08 (kode D.12)(D121) Faktiske arbejdsgiverbidrag til sociale ordninger (ekskl. ansatte under uddannelse)Disse bidrag består i arbejdsgivernes betalinger til fordel for de ansatte til sikringsinstitutionerne (sociale fonde og kasser og private fondsbaserede sikringsordninger). Disse betalinger dækker lovbefalede, kollektivt aftalte, kontraktmæssige og frivillige bidrag til sikring mod sociale risici og til opfyldelse af sociale behov.Faktiske arbejdsgiverbidrag til sociale ordninger registreres i den periode, hvor arbejdet udføres.Ref. ENS 95: 4.09 (kode D.121) og 4.12 b)(D1211) Lovbefalede bidrag til sociale sikringsordningerBidrag, der betales af arbejdsgiveren til socialsikringsinstitutioner, og som er lovbefalede. De pågældende beløb skal oplyses netto (minus eventuelle tilskud). De omfatter:a) bidrag til sikringsordninger for alderspension, sygdom, barsel og invaliditetb) lovbefalede bidrag til arbejdsløshedsforsikringsordningerc) lovbefalede bidrag til sikringsordninger for arbejdsulykker og erhvervssygdommed) lovbefalede bidrag til børnetilskudsordningere) alle andre lovbefalede bidrag i.a.n.(D1212) Kollektivt aftalte, kontraktmæssige og frivillige bidrag til sociale sikringsordninger, der betales af arbejdsgiverenHerved forstås alle bidrag, der betales af arbejdsgiveren til sociale sikringsordninger, og som supplerer de lovbefalede bidrag. Der skal tages hensyn til eventuelle skattefritagelser. Disse bidrag omfatter:a) supplerende pensionsordninger (forsikringsplaner, selvadministrerede fonde, bogføringstekniske reserver og hensættelser samt alle andre udgifter til finansiering af supplerende pensionsordninger)b) supplerende sygesikringsordningerc) supplerende arbejdsløshedsforsikringsordningerd) alle andre ikke-lovbefalede supplerende sociale sikringsordninger i.a.n.(D122) Imputerede arbejdsgiverbidrag til sociale ordninger(4) (ekskl. ansatte under uddannelse)Imputerede arbejdsgiverbidrag til sociale ordninger er modstykket til ikke-fondsbaserede sociale ydelser (minus eventuelle lønmodtagerbidrag til sociale ordninger), som betales direkte af arbejdsgiverne til deres ansatte eller tidligere ansatte samt andre ydelsesberettigede uden om forsikringsselskaber eller selvstændige pensionskasser og uden at oprette særlige fonde eller separate reserver til formålet. At visse sociale overførsler betales direkte af arbejdsgiverne og ikke gennem sociale fonde eller kasser eller sikringsinstitutioner, ændrer intet ved deres karakter af sociale ydelser.Imputerede arbejdsgiverbidrag til sociale ordninger, der er modpostering til obligatoriske, direkte sociale ydelser, registreres i den periode, hvor arbejdet udføres.Imputerede arbejdsgiverbidrag til sociale ordninger, der er modpostering til frivillige, direkte sociale ydelser, registreres, når de præsteres.Ref. ENS 95: 4.10 (kode D.122) og 4.12 c)(D1221) Lønsikring ved sygdomBeløb, der betales direkte af arbejdsgiveren til de ansatte, for at de fortsat kan oppebære et vederlag i tilfælde af sygdom, barsel eller arbejdsulykke, minus eventuelle godtgørelser, der betales af socialsikringsinstitutioner.(D1222) Lønsikring ved korttidsarbejdeBeløb, der betales direkte af arbejdsgiveren til de ansatte, for at de fortsat kan oppebære et vederlag i tilfælde af korttidsarbejde, minus eventuelle godtgørelser, der betales til arbejdsgiveren af socialsikringsinstitutioner.(D1223) FratrædelsesgodtgørelseBeløb, der rent faktisk betales til afskedigede arbejdstagere: fratrædelsesgodtgørelse og godtgørelse for opsigelsesperiode.(D1224) Arbejdsgivernes imputerede sociale ydelser til de ansatte, såsom- sociale tjenesteydelser- bedriftssundhedstjenester- uddannelsestilskud for de ansatte og deres familier.og alle andre imputerede arbejdsgiverbidrag til sociale ordninger i.a.n.(D123) Arbejdsgiverbidrag til sociale ordninger for ansatte under uddannelseSe (D121).(D2) Udgifter til erhvervsuddannelse, der betales af arbejdsgiverenDisse omfatter: udgifter til erhvervsuddannelsestjenester og -faciliteter, afskrivning, mindre reparationer og vedligeholdelse af bygninger og installationer, ekskl. personaleomkostninger; udgifter til deltagelse i kurser; honorarer til eksterne undervisere; udgifter til undervisningsmateriale og værktøjer til brug i undervisningen; beløb, der betales af virksomheden til erhvervsuddannelsesorganisationer osv. Tilskud i tilknytning til erhvervsuddannelse trækkes fra.Ref. ENS 95: Forbrug i produktionen(D3) Andre udgifter, der betales af arbejdsgiverenDisse omfatter især:a) Ansættelsesomkostninger (beløb, der betales til rekrutteringsbureauer, udgifter til stillingsannoncer i pressen, betaling af rejseudgifter for ansøgere, der indkaldes til samtale, bosættelsesgodtgørelse for nyansatte osv. Disse omkostninger omfatter ikke løbende administrative omkostninger (kontorudgifter, personalelønninger mv.).b) Arbejdstøj, der stilles til rådighed af arbejdsgiveren.Ref. ENS 95: Forbrug i produktionen(D4) Skatter, der betales af arbejdsgiverenHerved forstås alle skatter på udbetalt lønsum og arbejdskraft. Disse skatter betragtes som lønomkostninger.Ref. ENS 95: 4.23 c) (kode D.29)(D5) Tilskud, der modtages af arbejdsgiverenHerved forstås alle beløb, der modtages i form af almindelige tilskud, og som skal dække alle eller en del af udgifterne til direkte vederlag, men ikke omkostningerne i forbindelse med sociale sikringsordninger eller erhvervsuddannelse. Omfatter ikke socialsikringsinstitutioners og supplerende forsikringsfondes tilbagebetalinger til arbejdsgiveren.Ref. ENS 95: 4.37 a) (kode D.39)(E) OPLYSNINGER OM ENHEDER(E1) Antal lokale enheder i populationen(E2) Antal lokale enheder i stikprøven(F) PERSONER ANSAT AF VIKARBUREAUERHer henvises til arbejdsydelser, der leveres af andre virksomheder eller vikarbureauer. Der må ikke foreligge et direkte kontraktmæssigt forhold mellem dette personale og den virksomhed, som de arbejder for.(F1) Antal personer(F2) Lønomkostninger for midlertidigt ansatte, dvs. beløb, der betales af arbejdsgiveren til vikarbureauer.(F3) Antal arbejdstimer, der udføres af midlertidigt ansatte, og som betales af virksomheden eller den lokale enhed.(1) En hjemmearbejder er en person, som indvilliger i at arbejde for en bestemt virksomhed eller levere en bestemt mængde varer eller tjenesteydelser til en bestemt virksomhed efter forudgående aftale eller kontrakt med samme virksomhed, men hvis arbejdsplads ikke er inden for virksomheden (Ref. ENS 95: 11.13 g).(2) Personer ansat af vikarbureauer medregnes i det pågældende bureaus erhverv (NACE Rev. 1, undergruppe 74.50) og ikke i det erhverv, som den virksomhed, de rent faktisk arbejder for, tilhører.(3) Personer ansat af vikarbureauer medregnes i det pågældende bureaus erhverv (NACE Rev. 1, undergruppe 74.50) og ikke i det erhverv, som den virksomhed, de rent faktisk arbejder for, tilhører.(4) Under imputerede arbejdsgiverbidrag til sociale ordninger hører tillige modværdien af den løn, som arbejdsgiverne midlertidigt fortsætter med at betale i tilfælde af sygdom, barsel, arbejdsskade, invaliditet, afskedigelse osv., forudsat at beløbet kan skilles ud.BILAG IIITEKNISK FORMAT TIL FREMSENDELSE AF RESULTATERNEDer skal fremsendes tre filer svarende til tre tabeller:- Tabel A indeholder nationale data (en datapost pr. økonomisk aktivitet).- Tabel B indeholder nationale data opdelt efter størrelseskategorier (en datapost pr. økonomisk aktivitet x antal størrelseskategorier).- Tabel C indeholder regionale data. En datapost pr. økonomisk aktivitet. Antallet af dataposter afhænger af antallet af regioner i landet (NUTS 1).Identificering af en datapostDataposterne sorteres efter en identificeringssekvens, der indeholder:- undersøgelsesår- tabeltype- lande- eller regionskode- økonomisk aktivitet, og- størrelseskategori.EtiketHver datapost forsynes med en etiket, der beskriver den økonomiske aktivitet med hensyn til fortrolighed og disponibilitet. Mulige værdier er:"1", hvis den økonomiske aktivitet er fortrolig."2", hvis den økonomiske aktivitet ikke er disponibel."3", hvis cellen er skjult i nationale offentliggørelser for at beskytte fortrolige værdier, når aggregerede niveauer offentliggøres." " Ingen bemærkning.VariablerDe variabler, der skal oplyses, er defineret i bilag I til denne forordning.Manglende variabler efterlades tomme.Variabler for antal ansatte, arbejdstid og antal statistiske enheder udtrykkes i naturlige tal.Variabler for udgifter angives i national valuta.En dataposts struktur>TABELPOSITION>Bemærk:Alle koder i "identificeringsdelen" skal være venstrejusterede.Alle værdier i "variabeldelen" skal være højrejusterede.TILLÆG 1KODER FOR ØKONOMISKE AKTIVITETER (NACE REV. 1)>TABELPOSITION>TILLÆG 2KODER FOR STØRRELSESKLASSER>TABELPOSITION>